ID-DEĊIŻJONI TAL-KUMMISSJONI
tat-30 ta' Ġunju 2004
li tistabbilixxi għas-sena 2004 tqassim definittiv bejn l-Istati membri tar-riżorsi tal-Fondi komunitarji tat-tabakk maħsuba għall-finanzjament ta' l-azzjonijet ikkunsidrati f'Artikli 13 u 14 tar-Regolament (KE) Nru 2182/2002
(innotifikata fid-dokument bin-numru C(2004) 2411)
(2004/543/KE)
IL-KUMMISSJONI TAL-KOMUNITAJIET EWROPEJ,
Konformi mat-trattat li jwaqqaf il-Komunità Ewropea,
Konformi mat-regoli (KEE) Nru 2075/92 tal-Kunsill tat-30 ta' Ġunju 1992 li jdaħħlu organizzazzjoni komuni tas-suq fis-settur tat-tabakk mhux maħdum (1), u speċifikament l-Artiklu 14 biss tiegħu,
Billi:
(1)
Artikli 13 u 14 tar-regolament (KE) Nru 2182/2002 tal-Kummissjoni tas-6 ta' Diċembru 2002 li jdaħħlu modalitajiet t'applikazzjoni tar-Regolament (KEE) Nru 2075/92 tal-Kunsill fejn għandhom x'jaqsmu l-Fondi komunitarji tat-tabakk (2) jipprovdu għal azzjonijiet ta' tqassim mill-ġdid tal-produzzjoni. Dawn l-azzjonijiet għandhom jiġu finanzjati mill-Fondi komunitarji tat-tabakk stabbiliti f'Artiklu 13 tar-Regolament (KEE) Nru 2075/92.
(2)
Ir-riżorsi totali disponibbli tal-Fondi komunitarji tat-tabakk għall-2004 żdiedu għal 28,8 miljun Euro, li 50 % minnhom għandhom jiġu allokati għal azzjonijiet speċifiċi ta' riorganizzazzjoni tal-produtturi tat-tabakk fil-kultivazzjoni jew attivitajiet ekonomiċi oħra li joħolqu mpjieg kif ukoll għal studji fil-qasam.
(3)
Għaldaqstant jaqbel li, b'konformità ma' l-Artiklu 17, paragrafu 4, u l-Artiklu 26 tar-Regolament (KE) Nru 2182/2002, l-ammont disponibbli għas-sena 2004, fuq il-bażi ta' pjanijiet proviżjonali ta' finanzjament ta' l-azzjonijiet marbuta ma' talbiet għal intervent komunikati mill-Istati membri, jitqassam bejn l-Istati Membri konċernati, qabel it-30 ta' Ġunju 2004.
(4)
Il-miżuri previsti fil-preżenti deċiżjoni huma konformi ma' l-opinjoni tal-kumitat tat-Tmexxija tat-Tabal.
ADOTTAT DIN ID-DEĊIŻJONI:
Artikolu 1
Għas-sena 2004, it-tqassim definittiv bejn l-Istati Membri, tar-riżorsi tal-Fondi Komunitarji maħsuba għall-finanzjament ta' l-azzjonijiet ikkunsidrati f'Artikli 13 u 14 tar-Regolament (KE) Nru 2182/2002, ġie stabbilit fl-appendiċi.
Artikolu 2
L-Istati Membri huma destinatarji tal-preżenti deċiżjoni.
Magħmula fi Brussell, fit-30 ta' Ġunju 2004.